Četrtek, 14. 5. 2020

**Pozdravljeni učenci.**

Pred nami sta dva tedna v katerem boste opazovali nočno nebo in pisali dnevnik opazovanj.

Spodaj so zapisana podrobna navodila za ocenjevanje s kriteriji ocenjevanja. Pozorno si preberite kriterije in naredite vse, kar je zapisano, da bodo ocene kar se da dobre.

NAVODILA ZA DELO:

Pred nami sta dva tedna v katerem boste opazovali nočno nebo in pisali dnevnik opazovanj. V tem času morate **5 dni opazovati nočno nebo**. (upam, da nam bo vreme naklonjeno in nebo jasno). Ni nujno, da opazujete v zaporednih dneh. Predlagam, da začnete čim prej, ko bo to možno, da vam ne bo zmanjkalo časa. Pri delu si lahko pomagate z zvezdno karto.

**Izdelaj dnevnik opazovanja**, ki naj bo narejen natančno. Pri risanju in pisanju lahko uporabiš barvice/flomastre. Pisava naj bo lepa in ČITLJIVA. Pazi, da dnevnik ne bo popackan in slabo poradiran. Dnevnik mora vsebovati naslov in vaše ime in priimek.

Kaj moraš narediti:

1. **Pet dni opazuj nočno nebo** in **za vsak dan posebej napiši in nariši kaj si videl**. Opazovanje za vsak dan napiši na svoj list ( lahko tudi na dva ali več listov).
2. **Za vsak dan posebej:**

* napiši: kateri dan si opazoval nočno nebo in ob kateri uri
* izmeri in zapiši temperaturo zraka ob opazovani uri
* opazuj in zapiši ali nariši Luno, kot je vidiš na nočnem nebu
* nariši in poimenuj zvezde, ozvezdja (vsaj 5 zvezd in 5 ozvezdij), planete na nočnem nebu (skiciraj na list nočno nebo, pozoren bodi na lego nebesnih teles. Ena skica za eno opazovanje).

1. **Izberi si eno od ozvezdij,** ki si ga opazil na nebu in zapiši vsaj 5 podatkov oz. povedi o tem ozvezdju.
2. **Zapiši ugotovitve:**

* Kako se giblje Luna (smer neba)
* V katero smer se gibljejo in ali se sploh gibljejo zvezde, ozvezdja, planeti?
* Ali je nočno nebo vsak dan enako?
* Če si sam prišel do kakšne ugotovitve, to zapiši.

1. Če si opazil kakšno posebnost to zapiši in nariši.

Če imate kakšno vprašanje, mi pišite.

Ko končaš, vse še enkrat dobro preglej in popravi napake, če najdeš kakšno. Ko vse natančno pregledaš, slikaj ali skeniraj dnevnik in PREVERI, ali je slika dovolj kvalitetna, da se na njej vse dobro vidi.

**Sliko ali sken svojega dnevnika mi pošlješ na moj elektronski naslov:** [tadeja.lah@ostpavcka.si](mailto:tadeja.lah@ostpavcka.si) **do** **četrtka, 28. 5. 2020, najkasneje do 15.00!**

**Lahko tudi prej pošlješ, če boš prej naredil.**

**Uspešno delo vam želim!**

**Na tem mestu prilagam še kriterije ocenjevanja.**

**OPISNIKI:**

|  |  |  |  |
| --- | --- | --- | --- |
| **TOČKE** | **3 T** | **2 T** | **1 T** |
| **DNEVNIK** |  |  |  |
| Sestavni deli | Vsebuje vse dele (čas, temperaturo, opazovanje Lune, skice nočnega neba, značilnosti enega ozvezdja, ugotovitve). | Manjka en sestavni del. | Manjkata dva dela. |
| Izgled | Dnevnik ima naslov in podpis,  je lično izdelan z barvami. | Manjka en sestavni del. | Manjkata dva dela. |
| **VSEBINA** |  |  |  |
|  | Za vsak dan opazovanja zapisan čas opazovanja (datum in ura), zapisana temperatura, narisana Luna | Manjka en sestavni del. | Manjkata dva dela. |
|  | Pravilno narisanih in poimenovanih vsaj 5 ozvezdij in 5 zvezd | Ena napaka. | Dve napaki, manj kot 5 ozvezdij ali manj kot 5 zvezd |
|  | Pravilen položaj ozvezdij vse dni. | Pravilen položaj ozvezdij 4 ali 3 dni | Pravilen položaj ozvezdij 2 ali 1 dan. |
|  | Opis ozvezdja, vsaj 5 značilnosti. | 4 značilnosti | 3 in manj značilnosti |
|  | Zapisane 3 pravilne ugotovitve. | Ena napaka. | Dve napaki. |
|  | **Zapis kakšne posebnosti** | **dodatna 1 točka** | |

**KRITERIJ:**

|  |  |
| --- | --- |
| **Število točk** | **Ocena** |
| 19-21 | 5 |
| 16-18 | 4 |
| 13-15 | 3 |
| 10-12 | 2 |
| 0-9 | 1 |

Lep pozdrav

Učiteljica Tadeja Lah